Oʻzbekiston Respublikasi Prezidentining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2021-08-03)

Respublikada limon koʻchatlarini yetishtirish va limon yetishtiruvchi issiqxona xoʻjaliklarini tashkil etishni jadal rivojlantirish, sohaning eksport salohiyatini yanada yuksaltirish hamda aholi bandligi va daromadlari darajasini oshirish, ayniqsa, qishloq joylarda yangi ish oʻrinlari yaratish mexanizmini taʼminlaydigan issiqxonalarni barpo etish hamda limon yetishtirishni kompleks rivojlantirish va qoʻllab-quvvatlash maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Sh.M. Gʻaniyev va qishloq xoʻjaligi vaziri J.A. Xodjayev zimmasiga yuklansin. 1. Oʻzbekiston Respublikasi Prezidentining 2017-yil 7-avgustdagi “Erkin iqtisodiy zonalar samarali faoliyat koʻrsatishi uchun vazirliklar, idoralar va joylardagi davlat hokimiyati organlarini muvofiqlashtirishni kuchaytirish va ularning masʼuliyatini oshirish chora-tadbirlari toʻgʻrisida”gi PQ-3175-son qaroriga 2-ilova quyidagi mazmundagi izoh bilan toʻldirilsin: 2. Oʻzbekiston Respublikasi Prezidentining 2019-yil 7-martdagi “Hududlarda aholini tadbirkorlikka keng jalb qilish va oilaviy tadbirkorlikni rivojlantirishga doir qoʻshimcha chora-tadbirlar toʻgʻrisida”gi PQ-4231-son qarori quyidagi mazmundagi 61-band bilan toʻldirilsin: “61. Mazkur qarorga muvofiq tijorat banklariga taqsimlangan mablagʻlardan “Turonbank” ATBga kredit resursi sifatida qayta moliyalashtirilgan qismining 2021-yil 1-avgust holatiga qoldiq qismi Oʻzbekiston Tiklanish va taraqqiyot jamgʻarmasining bank ustav kapitalidagi ulushini oshirish uchun yoʻnaltirilsin”. 3. Oʻzbekiston Respublikasi Prezidentining 2020-yil 19-fevraldagi “Limonchilik tarmogʻini yanada rivojlantirishga doir qoʻshimcha chora-tadbirlar toʻgʻrisida”gi PQ-4610-son qarorida: a) 4-band quyidagi mazmundagi uchinchi xatboshi bilan toʻldirilsin: “2021-2022-yillarda “Turonbank” ATB tomonidan moliyalashtirish hisobiga tashkil etiladigan limonzorlar maydonlarining prognoz koʻrsatkichlari 1a-ilovaga muvofiq”; uchinchi xatboshi toʻrtinchi xatboshi deb hisoblansin; b) 5-bandning “b” kichik bandida: birinchi xatboshi “qishloq xoʻjaligi korxonalari” soʻzlaridan keyin “, jismoniy shaxslar” soʻzlari bilan toʻldirilsin; ikkinchi xatboshidagi “har bir gektari uchun 30 million soʻmdan oshmaydigan miqdori” soʻzlari “har bir sotixi uchun 300 ming soʻmdan oshmaydigan miqdori” soʻzlari bilan almashtirilsin; v) 7-band quyidagi mazmundagi xatboshi bilan toʻldirilsin: “Moliya vazirligi hamda Oʻzbekiston Tiklanish va taraqqiyot jamgʻarmasi “Turonbank” ATBga Oʻzbekiston Tiklanish va taraqqiyot jamgʻarmasidan ajratilgan 357,8 mlrd soʻm ekvivalentidagi qoldiq mablagʻlarni jamgʻarmaning bank ustav kapitalidagi ulushini oshirish uchun yoʻnaltirilishini taʼminlasin”; g) quyidagi mazmundagi 1a-ilova bilan toʻldirilsin: T/r Hududlar nomi Tashkil etiladigan limonzorlar gektar Limon hosili tonna Yaratiladigan doimiy ish oʻrinlari Mavsumiy ish oʻrinlari Talab etiladigan limon koʻchatlari dona JAMI: 2 031 120 000 12 186 14 217 2 234 100 1. Andijon viloyati 26 1 500 156 182 28 600 2. Buxoro viloyati 20,5 1 200 123 144 22 550 3. Qashqadaryo viloyati 5,5 300 33 39 6 050 4. Namangan viloyati 862,5 50 800 5 175 6 038 948 750 5. Surxondaryo viloyati 1 000 59 300 6 000 7 000 1 100 000 6. Fargʻona viloyati 100 5 900 600 700 110 000 7. Xorazm viloyati 2,5 150 15 18 2 750 8. Toshkent viloyati 14 850 84 98 15 400 ”. 4. Oʻzbekiston Respublikasi Prezidentining 2020-yil 16-iyundagi “Xizmatlar sohasini qoʻllab-quvvatlash chora-tadbirlari toʻgʻrisida”gi PQ-4752-son qarori quyidagi mazmundagi 21-band bilan toʻldirilsin: “21. Mazkur qarorga muvofiq tijorat banklariga taqsimlangan mablagʻlardan “Turonbank” ATBga kredit resursi sifatida qayta moliyalashtirilgan qismining 2021-yil 1-avgust holatiga qoldiq qismi Oʻzbekiston Tiklanish va taraqqiyot jamgʻarmasining bank ustav kapitalidagi ulushini oshirish uchun yoʻnaltirilsin”. 5. Oʻzbekiston Respublikasi Prezidentining 2021-yil 27-martdagi “Oilaviy tadbirkorlikni rivojlantirish dasturlari doirasida amalga oshiriladigan qoʻshimcha chora-tadbirlar toʻgʻrisida”gi PQ-5041-son qarori 4-bandining “b” kichik bandi uchinchi xatboshisi “Turonbank” ATBga” soʻzlaridan keyin “(ajratilgan mablagʻlar hisobidan “Turonbank” ATB ustav kapitalini oshirish orqali)” soʻzlari bilan toʻldirilsin. 6. Oʻzbekiston Respublikasi Prezidentining 2021-yil 11-maydagi “Xizmatlar sohasini jadal rivojlantirish chora-tadbirlari toʻgʻrisida”gi PQ-5113-son qaroriga 3-ilova quyidagi mazmundagi izoh bilan toʻldirilsin: